трябва да бъде отговорено от заявителя.
 5.В случите, при които заявителят се съгласи да предостави допълнителна информация съгласно буква б) и буква в) от параграф 1 по искане на разрешаващия орган и/или на съответните национални органи по безопасността за района на използване, срокът за предоставянето на тази допълнителна информация се определя в съответствие с член 34, параграф 5 и параграф 6.
 6.Когато е възможно да се отстрани обоснованото съмнение чрез въвеждане на допълнителни и/или по-ограничителни условия за използване на возилото, както и на други ограничения в сравнение с посочените от заявителя в неговото заявление и заявителят се съгласи с това, може да бъде издадено разрешение за типа возило и/или разрешение за пускане на возилото на пазара при тези условия за използване на возилото и при другите ограничения.
 7.В случите, при които заявителят не се съгласи да предостави допълнителна информация, с която да се отстрани обоснованото съмнение, повдигнато от разрешаващия орган и/или от съответните национални органи по безопасността за района на използване, разрешаващият орган взема решение на база на съществуващата информация.
 Член 43
 Провеждани от разрешаващия орган проверки, отнасящи се за оценките, направени от съответните национални органи по безопасността за района на използване
 1.Разрешаващият орган трябва да провери дали оценките, направени от националните органи по безопасността за района на използване, са съответстващи помежду си по отношение на резултатите по член 40, параграф 6, буква а).
 2.В случаите, при които резултатът от проверката по параграф 1 показва, че оценките на националните органи по безопасността за района на използване са съответстващи, разрешаващият орган трябва да провери следното:
 а)дали са попълнени изцяло проверочните списъци (checklists) по член 40, параграф 6, буква г);
 б)дали всички съответни проблеми са приключени.
 3.В случаите, при които резултатът от проверката по параграф 1 показва, че оценките не са съответстващи, разрешаващият орган трябва да поиска от съответните национални органи по безопасността за района на използване да проучат допълнително съответните мотиви. В резултат от това проучване трябва алтернативно да се предприеме или едно от следните действия, или и двете:
 а)разрешаващият орган може да преразгледа своята оценка по член 39;
 б)съответните национални органи по безопасността за района на използване могат да преразгледат своите оценки.
 4.Резултатите от проучванията по параграф 3 на национални органи по безопасността за района на използване трябва да бъдат споделени с всички национални органи по безопасността за съответния район на използване, посочен в заявлението за искане на разрешение на типа на возило и/или на разрешение за возилото.
 5.В случаите, при които даден проверочен списък (checklist) по параграф 2, буква а) е непълен или когато има неприключени проблеми по параграф 2, буква б), разрешаващият орган трябва да поиска от съответните национални органи по безопасността за района на използване да проучат допълнително съответните мотиви.
 6.Националните органи по безопасността за района на използване трябва да отговорят на исканията на разрешаващия орган по отношение на непоследователностите в оценките по параграф 3, непълнотата на проверочните списъци по параграф 2, буква а) и/или неприключените проблеми по параграф 2, буква б). Разрешаващият орган трябва изцяло да вземе под внимание оценяванията, извършени от националните органи по безопасността